A versión popular desembolica encara mas a historia: o rei convocó cortz y fació venir a totz os nobles ta que veyesen un campana que s'ascuitaría por tot o reino. A os nobles que s'heban rebelato les fació dentrar en una sala y les fació escabezar mientres que iban dentrando-ie. Una vegata muertos, pillo os tozuelos y los metió en cerclo, y a o Bispe de Uesca, o mas rebelde, lo colocó en o centro. Finalment fació dentrar a la resta de nobles ta mirar de carmenar-los. Efectivament, a "campana de Uesca" s'ascuito por tot o reino.